als_Latn dik_Latn tur_Latn
AktualitetFlashPolitikëTe Fundit
Meta takon Pitella-n në Bruksel: Grupi Socialdemokrat në PE mbështet integrimin e Shqipërisë
Gjatë vizitës së tij në Bruksel, kreu i Kuvendit Ilir Meta u prit nga presidenti i grupit Parlamentar të Social-Demokratëve në Parlamentin Evropian, Gianni Pittella.
Meta e falënderoi Pittellen për mbështetjen e fuqishme të grupit Socialdemokrat në Parlamentin Evropian ndaj integrimit evropian të Shqipërisë dhe në shërbim të perspektivës evropiane të Ballkanit, si mundësia e vetme që forcon stabilitetin, prosperitetin dhe sigurinë në rajonin tonë.
Pittella duke vlerësuar rekomandimin pozitiv të Komisionit Evropian për hapjen e bisedimeve me Shqipërinë, shprehu mbështetjen e tij dhe të grupit socialdemokrat për të avancuar në këtë drejtim.
Meta u shpreh se në Kuvendin e Shqipërisë është arritur progres substancial gjatë këtyre viteve, duke vënë në dukje miratimin konsensual të reformës në drejtësi, ligjin e dekriminalizimit dhe përmirësimin e transparencës dhe rolit mbikëqyrës së Kuvendit.
Në këtë drejtim u vlerësua mbështetja e vazhdueshme e eurodeputeteve socialdemokratë në Parlamentin Evropian, të cilët kanë qenë gjithnjë në avangardë të zgjerimit të BE-së dhe integrimit të vendeve të Ballkanit, përfundon njoftimi i zyrës së shtypit të Kuvendit.
als_Latn als_Latn als_Latn als_Latn als_Latn als_Latn als_Latn